El 20 de maig del 2019 el FC Barcelona anuncia el fitxatge de Hansen, que arriba procedent del Wolfsburg al acabar-se el contracte. El club català li ofereix un contracte per a dues temporades, fins el 2021. Després de la celebració del Mundial de Futbol que va tenir lloc a França, on la Noruega de Hansen va arribar a quarts de final, el 29 de juliol Hansen es va estrenar amb el seu nou club entrenant-se a les instal·lacions esportives de la Ciutat Esportiva Joan Gamper. Al diumenge 4 d'agost Hansen va marcar el primer gol amb l'equipació blaugrana en un partit de pretemporada contra l'AEM Lleida, que el club barceloní va guanyar amb un resultat de 13-0. L'11 d'agost el FC Barcelona va jugar el segon amistós de la temporada davant de l'Olympique de Marseille a la Ciutat Esportiva Joan Gamper. Hansen va poder jugar més minuts amb l'equip blaugrana. El tercer partit de pretemporada del Barça va ser davant l'Arsenal a Anglaterra. En un partit on les blaugranes van haver de remuntar un gol de Katie McCabe al minut 36 Hansen va ser clau amb les 3 assistències. La primera a Oshoala per marcar l'1 a 2 al minut 45, la segona per a Pina que marcava l'1 a 4 i finalment a Pina un altre cop per fer el definitiu 2 a 5. En el quart i últim partit de pretemporada, davant del Montpellier HSC, Hansen també va començar en l'11 inicial fins a ser substituida el minut 71, aquest partit també va acabar amb victòria per a l'equip català (1-0).